**II 1 – Italijanščina, 7. RAZRED**

**3. TEDEN (30. 3. – 3. 4. 2020)**

Pozdravljeni,

kako ste kaj? Pograšate kaj pouk italijanščine v šoli? Jaz vas pogrešam, ampak je glede na trenutno situacijo boljše, da se v šoli ne vidimo in imamo stik s čim manj ljudmi (najboljše samo z družinskimi člani). Kot ste verjetno že velikokrat slišali, je zelo pomembno, da si redno umivate roke s toplo vodo in milom in, če je potrebno, zunaj uporabljate zaščitno masko (na spletni strani šole imate navodila, kako lahko masko izdelate doma). Zaenkrat se še lahko gibamo zunaj, zato ne pozabite na vsakodnevni sprehod (sami, če ste dovolj stari, ali v družbi družine), da se naužijete svežega zraka in se odpočijete od učenja.

Tako, zdaj pa k italijanščini...

Upam, da nimate težav pri samostojnem delu in da vaje, ki vam jih pošiljam, niso pretežke. Ker bo pouk na daljavo trajal še kar nekaj časa (neuradno vsaj do 17. aprila), bomo v tem času obravnavali tudi novo snov, zato je zelo pomembno, da sproti sledite mojim navodilom in rešite, kar vam napišem. Do zdaj ste mi večinoma pridno pošiljali domače naloge, tiste, ki se mi niste še nič oglasili (sami veste, kdo ste), prosim, da mi čim prej pošljete v pregled domačo nalogo za nazaj. Vem, da delo na daljavo ni enostavno in da imate veliko obveznosti pri drugih predmetih, zato je domače naloge pri italijanščini relativno malo. Kot do zdaj vam bom še naprej jasno napisala, katere naloge mi boste poslali v pregled. Kot sem že na začetku šolskega leta povedala, bo ena izmed vaših ocen tudi ocena iz sodelovanja. V to oceno štejejo tudi domače naloge, ki jih nekateri že celo leto pridno delate.

**!!!** Verjetno vas zanima, kako bo z ocenjevanjem: testa, ki je napovedan v drugi polovici aprila, ne bomo pisali, ustno pa boste vprašani, ko bo pouk spet potekal v šolskih klopeh.

Mislim, da sem se preveč razpisala in je skrajni čas, da gremo na navodila za ta teden.

V kolikor boste imeli težave, mi pišite na kanalu (eAsistent) ali na mail nina.martelanc@os-franaerjavca.si .

Ostanite še naprej zdravi.

Lep pozdrav,

Nina Martelanc

Učenci rešijo naslednje vaje v delovnem zvezku:

* Stran 15
	+ 1 (poglej vizitko in dopolni povedi),
	+ 2 (dialog postavi v pravilen vrstni red),
	+ 3 (poveži vprašanja z odgovori),
	+ 4 (besede postavi v pravilen vrstni red, poved nato zapiši s svojimi podatki).
* Stran 16
	+ 1 (oblike glagola zapiši na ustrezno mesto – glagol AVERE že poznate, glagola STARE pa še ne, zato imate tu zapisane oblike:

io STO noi STIAMO

tu STAI voi STATE

lui/lei STA loro STANNO

\*\*\*\* glagol STARE se uporablja za izražanje počutja in nahajanja:

 Sto bene. (Sem dobro.)

 Sto a casa. (Sem doma.)

* + 2 (poišči napako in poved zapiši pravilno),
	+ 3 (dopolni z glagoli *avere, essere* ali *stare*).
* Stran 17
	+ 1 (spodaj desno; slušno razumevanje – s svinčnikom obkroži besede/zloge, pri katerih c izgovoriš kot č, podčrtaj besede/zloge, pri katerih c izgovoriš kot k, potem poslušaj posnetek in preveri rešitve – posnetek je v priponki in v spletni učilnici).
* Stran 18
	+ 1 (večkrat poslušaj posnetek in poveži povedi)
	+ 2 (ponovno poslušaj posnetek in zapiši, kje živijo Tizianini prijatelji)
	+ 3 (preberi obe besedili in nato poveži povedi)

Tokrat mi rešenih vaj ni treba poslati v pregled. REŠITVE vaj bojo objavljene v spletni učilnici v nedeljo, 5. aprila, in jih boste takrat samostojno pregledali.